Oecumenismus
Vide etiam paginam discretivam: Oecumene (discretiva). Oecumenismus plerumque est incepta ad unitatem (vel cooperationem) inter ecclesias doctrina, historia, praxique divisas fovendam. Hac significatione praevalente, unicam ecclesiam Christianam appetit. Vox non est commutanda cum dialogo inter religiones vel pluralismo religioso, unitatem vel cooperationem inter religiones diversas appetentes. Verbum e Graeco οἰκουμένη 'inhabitata' (scil. terra) derivatum est; ne vis hodierna cum voce antiqua oecumene totum orbem terrarum inhabitatum vel Imperium Romanum valente confundatur, notio oecumenismi formata est. Nihilominus, interdum oecumene pro oecumenismo adhibetur.